कञ्चनपुर — २४ दिनअघि पक्राउ गरी घटनाको मुख्य अभियुक्तका रुपमा सार्वजनिक गरिएका भीमदत्त नगरपालिका–१९ बाग्फाँटाका दीलिप विष्टलाई प्रहरीले जिम्मा जमानीमा छाडेको छ ।
निर्मलाको योनीबाट लिइएको 'स्वाब'को डीएनए परिक्षण आरोपी विष्टको डिएनए परीक्षणको रिपोर्टसँग मेल नखाएपछि मुद्दा चलाउने यथेश्ट प्रमाण नभेटिएको भन्दै सरकारी वकिलको राय अनुसार मंगलबार उनलाई आवश्यक परे उपस्थित हुने गरी छाडिएको हो।
विष्टसँगै भदौ ७ गते पक्राउ परेका बम दिदी–बहिनी रोशनी र बबितालाई पनि छाडिएको छ। रोशनीलाई जिम्मा जमानीमा र बबितालाई ३० हजार धरौटीमा छाडिएको जिल्ला प्रहरी कार्यालयका एसपी कुबेर कडायतले बताए। विष्टलाई उनका दाइ खडकको जिम्मा लगाइएको हो भने बम दिदी–बहिनीलाई बुवा नरेन्द्रको जिम्मा लगाएर छाडिएको हो।
केन्द्रीय प्रहरी प्रवक्ता एसएसपी शैलेष थापाका अनुसार निर्मलाको योनीबाट डीएनए परिक्षणका लागि लिइएको 'भजाइनल स्वाब'को नेपाल प्रहरीको विधि विज्ञानप्रयोगशालामा परिक्षण गर्दा विष्टको डीएनएसँग मिलेको देखिएन।
'हामीले स्वाबको परिक्षणका क्रममा भेटेको डीएनए दीलिप विष्टसँग म्याच भएन,' उनले भने, 'दीलिप विष्टको डीएनए एनलाइसिसका लागि हामीले राष्ट्रिय विधि विज्ञान प्रयोगशाला (नास्ट)मा पनि स्याम्पल पठाएका थियौं। तर घटनास्थलबाट ल्याइएको 'भजाइनल स्वाब' यथेष्ट परिमाणमा नभएका कारण त्यो भने नास्टमा परिक्षणका लागि पठाउन सकेनाैं।'
उनका अनुसार प्रहरीको प्रयोगशालामा गरिएको 'भजाइनल स्वाब'को परिक्षणका नतिजा अनुसार त्यसमा भेटिएको पुरुषको डीएनएसँग विष्टको डिएनए मेल खाएको छैन। 'त्यस परिक्षणमा देखिएको डीएनए कसको हो भन्ने अनुशन्धानबाट खुल्ने छ,' उनले भने, 'त्यसैले अहिलेलाई आरोपीहरुलाई सरकारी वकिलको राय बमोजिम छोडिएको हो।'
भीमदत्त नगरपालिका–२ उल्टाखामकि १३ वर्षीया किशोरी निर्मला पन्तको बलात्कारपछि हत्या घटनाको अनुसन्धानका क्रममा उनीहरुलाई प्रहरीले पक्राउ गरी अदालतबाट म्याद थप समेत गरेको थियो।
विष्टलाई स्वास्थ्य परीक्षणका लागि काठमाडौं समेत लगिएको थियो। उक्त रिपोर्टमा पनि अनुसन्धानका क्रममा पनि झुठो बोलेका लगायत केही नखुलेको उल्लेख गरिएको एसपीकुबेरकडायतले बताए।
‘उनीहरुलाई मुद्दा चलाउने यथेश्ट प्रमाण नभेटिएपछि छाडिएको हो,’ एसपी कडायतले भने, ‘तर उनीहरु हाम्रो निगरानीमा भने हुन्छन्, प्रमाण भेटिए फेरी मुद्दा चलाउन सकिनेछ।’ उनले आवश्यकता परे उपस्थित हुने सर्तमा छाडिएको बताए।
सच्याइएको : यसअघि प्रकाशित समाचारमा 'अदालतको अादेशमा छोडिएको' उल्लेख भएकोमा अदालतले नभइ 'प्रहरीलेसरकारी वकिलको राय अनुसार छाडेको' भनेर समाचार सच्याइएको छ।
लेखनाथ — गण्डकी प्रदेशका मुख्यमन्त्री पृथ्वीसुब्बा गुरुङले यौन व्यवसायलाई व्यवस्थित बनाउन यौनकर्मीलाई परिचयपत्रको व्यवस्था गर्नुपर्ने बताएका छन् ।
होटल संघ नेपालले मंगलबार पोखरामा गरेको कार्यक्रममा उनले कि ‘रेडलाइट एरिया’ हुनुपर्ने या त परिचयपत्रको व्यवस्था गर्नुपर्ने उपाए सुझाए ।
‘जति रोक्न खोजेपनि भित्रभित्र धन्दा भइरहेकै छ,’ उनले भने, ‘बरु धन्दा गर्नेलाई परिचयपत्र दिएर व्यवस्थित बनाऔं ।’ लुकेर धन्दा चलिरहँदा केही निश्चित मान्छेले मात्रै फाइदा लिइरहेको उनको दाबी थियो ।
प्ररिचयपत्रको व्यवस्था गरे थोरे थोरै कर पनि संकलन गर्न सकिने उनले जनाए । ‘परिचयपत्र हुने हो भने यहाँको होटल व्यवसाय अझै फस्टिने मौका पाउँछ,’ उनले भने, ‘यसो गर्दा उपयुक्त हुन्छ कि ?’
परिचयपत्रको व्यवस्था भए प्रहरीले होटलमा छापा मारिरहने झन्झट बेहोर्नुनपर्ने उनको धारणा थियो । उनले भने, ‘पाहुनाले होटलमा लैजाने यौनकर्मीको परिचयपत्रको आधारमा नाम दर्ता गर्ने हो भने प्रहरीले दु:ख दिइरहन पर्दैन ।’
विभिन्न जिल्लाबाट कर्मचारी पोखरा आउने क्रममा सरकारी अतिथिगृहमा नबसी लेकसाइड जाने गरेको प्रसंग उनले सुनाए । ‘हाम्रै कर्मचारी पनि बिदा मनाउन आउँदा क्वार्टरमा बस्दैनन्,’ उनले सुनाए, ‘लेकसाइड जाने कारण त्यही रहेछ ।’
कर्मचारी बिदा मनाउन आउँदा यौनकर्मी खोज्दै लेकसाइड जाने गरेको उनको आसय थियो । यौन व्यवसायलाई व्यवस्थित गर्न खुला दिलले छलफल गर्नुपर्ने बेला आएको उनले उल्लेख गरे ।
होटल संघले ‘नेपालको पर्यटकीय राजधानी पोखरा तथा दक्षिण एसियाको पर्यटन प्रवेशद्वार’ विषयक अन्तरक्रिया आयोजना गरेको थियो ।
देश कति सभ्य छ जान्न शिक्षालय हेर्नु, घर कति सफा हो बुझ्न शौचालय छिर्नु । त्यस्तो भन्ने गरिन्छ तर हाम्रा प्राय: घरमा शौचालय कम प्राथमिकतामा पर्छ । खेर गएको...
रुसी शासक जार राजधानी पेट्रोग्राडका सडकमा बग्गी चढेर आउँदाखेरिको ढाँचा हुन्थ्यो– राणाकालमा सहर–बजारतिर प्रधानमन्त्रीको सवारी चलाइँदा । सरदार भीमबहादुर पाण्डेका अनुसार राजा र महाराजा भनिने प्रधानमन्त्री...
मैले केही वर्ष पहिले ‘किन मर्छन् कम्युनिस्ट पार्टीहरू ?’ शीर्षकमा कान्तिपुर दैनिकमा एउटा लेख लेखेको थिएँ । त्यो तत्कालीन नेकपा माओवादीमा गहिरिँदै गरेका सङ्कटका सैद्धान्तिक र साङ्गठनिक...
हाम्रो जस्तो परम्परागत समाजमा बुद्धिवादीको आधारभूत कर्तव्य तथा अधिकारबारे स्पष्ट हुनुपर्ने अवस्था देख्छु । ‘बुद्धिजीवी’ र ‘बुद्धिवादी’ शब्दको अर्थ पृथकीकरणबाटै प्रारम्भ गर्न सकिन्छ ।
असार शुक्ल एकादशी अर्थात् हरिशयिनी एकादशीका दिन सुतेका विष्णु कात्तिक शुक्ल एकादशीका दिन जागा हुन्छन् भन्ने धार्मिक विश्वास छ । यसैका आधारमा यस दिनलाई हरिबोधिनी एकादशी...
नेपाल वायुसेवा निगम सधैँजसो समाचारमा छाउँछ । गतिलो कामले होइन । ६० वर्ष पुगे पनि परिपक्व हुन सकेको छैन । बजारमा एकाधिकार होउन्जेल सबैभन्दा बढी राजस्व तिर्ने...
पहिलो विश्वयुद्ध (१९१५–१९१८) अन्त्य भएको गत ११ नोभेम्बरमा सय वर्ष पुग्यो । त्यस दिन युद्धविरामको सम्झनामा पेरिस, लन्डन, पोल्यान्ड, अस्ट्रेलिया, न्युजिल्यान्डलगायत स्थानमा भव्य कार्यक्रम भए । विश्वयुद्धसित...
लगानीलाई आर्थिक वृद्धिको पूर्वसर्त हो । मुलुकले लिएको दीर्घकालीन विकासका लक्ष्य हासिल गर्न अहिले भइरहेको लगानी पर्याप्त छैन । सन २०३० सम्म मध्यम आय भएको मुलुकमा पुग्ने...
यो वेबसाइट कान्तिपुर राष्ट्रिय दैनिकको आधिकारिक न्युज पोर्टल हो । नेपाली भाषाको यो पोर्टलले समाचार, विचार, मनोरञ्जन, खेल, विश्व, सूचना प्रविधि, भिडियो तथा जीवनका विभिन्न आयामका समाचार र विश्लेषणलाई समेट्छ। पूरा पढ्नुहोस् »